2017.gada\_\_\_\_\_\_\_\_\_\_\_ Noteikumi Nr.

Rīgā (prot. Nr.   .§)

Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai

Izdoti saskaņa ar likuma "Par iedzīvotāju ienākuma nodokli" 12. panta 1.1, 1.3 1.4 un 4.2 daļu un 13. panta pirmās daļas 1. punktu

1. Noteikumi nosaka:

* 1. iedzīvotāju ienākuma nodokļa maksātāja (turpmāk - nodokļa maksātājs):
     1. maksimālo gada neapliekamā minimuma apmēru;
     2. gada apliekamā ienākuma apmēru, līdz kuram piemēro maksimālo gada neapliekamo minimumu;
     3. gada apliekamā ienākuma apmēru, virs kura nepiemēro gada diferencēto neapliekamo minimumu;
  2. formulu, kuru izmanto nodokļa maksātāja gada diferencētā neapliekamā minimuma aprēķināšanai;
  3. gada diferencētā neapliekamā minimuma aprēķināšanas un piemērošanas kārtību par nepilnu taksācijas gadu;
  4. kārtību, kādā Valsts ieņēmumu dienests aprēķina Valsts ieņēmumu dienesta prognozētā mēneša neapliekamā minimuma apmēru;
  5. nodokļa atvieglojuma apmēru iedzīvotāju ienākuma nodokļa aprēķināšanai saskaņā ar likumu "Par iedzīvotāju ienākuma nodokli" (turpmāk - likums).

1. Nodokļa maksātāja gada apliekamajā ienākumā netiek ietverts ienākums gada diferencētā neapliekamā minimuma apmērā, kuru aprēķina, izmantojot šādu formulu:

GDNM = GNMmax - K x (AI - AImin), kur

K - koeficients, kuru aprēķina, izmantojot šādu formulu:

K = GNMmax / (AImax - AImin);

GDNM - gada diferencētais neapliekamais minimums;

GNMmax - maksimālais gada neapliekamais minimums;

AI - nodokļa maksātāja gada apliekamo ienākumu kopējais apmērs;

AImin- gada apliekamā ienākuma apmērs, līdz kuram piemēro maksimālo gada neapliekamo minimumu;

AImax - gada apliekamā ienākuma apmērs, virs kura nepiemēro gada diferencēto neapliekamo minimumu.

1. Gada diferencētā neapliekamā minimuma aprēķināšanai ir noteikti šādi lielumi:
   1. maksimālais gada neapliekamais minimums:
      1. 2018. gadā - 2400 euro;
      2. 2019. gadā - 2760 euro;
      3. no 2020. gada - 3000 euro;
   2. gada apliekamā ienākuma apmērs, līdz kuram piemēro maksimālo gada neapliekamo minimumu:
      1. 2018. gadā - 5280 euro;
      2. 2019. gadā - 5280 euro;
      3. no 2020. gada - 5280 euro;
   3. gada apliekamā ienākuma apmērs, virs kura nepiemēro gada diferencēto neapliekamo minimumu:
      1. 2018. gadā - 12 000 euro;
      2. 2019. gadā - 13 200 euro;
      3. no 2020. gada - 14 400 euro;
      4. koeficients:
      5. 2018. gadā - 0,35714;
      6. 2019. gadā - 0,34848;
      7. no 2020. gada - 0,32895.
2. Nosakot nodokļa maksātāja gada diferencētā neapliekamā minimuma apmēru, ņem vērā visus nodokļa maksātāja gada ienākumus (tai skaitā ienākumus, kas apliekami ar samazinātu nodokļa likmi).

Nosakot nodokļa maksātāja gada diferencētā neapliekamā minimuma apmēru, neņem vērā likuma 9. pantā minētos neapliekamos ienākumus (izņemot likuma 9. panta pirmās daļas 2.1punktā minēto ienākumu), saimnieciskās darbības ieņēmumus, par kuriem maksā patentmaksu, un ienākumus periodā, par kuru nodokļa maksātājs maksā mikrouzņēmumu nodokli, saņem pensijas ienākumu vai ir citas personas apgādībā.

1. Ja aprēķinot gada diferencēto neapliekamo minimumu atbilstoši šo noteikumu 2.punktam vai diferencēto neapliekamo minimumu atbilstoši šo noteikumu 14.punktam, rezultāts ir negatīvs skaitlis, piemērojot iedzīvotāju ienākuma nodokli rezumējošā kārtībā, gada diferencētais neapliekamais minimums (vai diferencētais neapliekamais minimums) ir “0”.
2. Maksimālo gada neapliekamo minimumu piemēro, ja gada apliekamo ienākumu kopējais apmērs ir mazāks vai vienāds ar gada apliekamā ienākuma apmēru, līdz kuram piemēro maksimālo gada neapliekamo minimumu. Ja gada apliekamo ienākumu kopējais apmērs ir robežās no gada apliekamā ienākuma apmēra, līdz kuram piemēro maksimālo gada neapliekamo minimumu, līdz gada apliekamā ienākuma apmēram, virs kura nepiemēro gada diferencēto neapliekamo minimumu, gada diferencētais neapliekamais minimums, piemērojot šo noteikumu 2. punktā minēto formulu, pakāpeniski samazinās.
3. Gada diferencēto neapliekamo minimumu nodokļa maksātājam piemēro reizi gadā, iesniedzot gada ienākumu deklarāciju. Gada diferencētais neapliekamais minimums var atšķirties no taksācijas gada laikā piemērotās Valsts ieņēmumu dienesta prognozēto mēneša neapliekamo minimumu summas. Ja minētie lielumi atšķiras, radusies starpība ietekmē (attiecīgi palielina vai samazina) maksājamā nodokļa apmēru.
4. Valsts ieņēmumu dienests Valsts ieņēmumu dienesta prognozētā mēneša neapliekamā minimuma apmēra aprēķinā izmanto šādu Valsts ieņēmumu dienesta rīcībā esošu informāciju:

1) darba devēja ziņojumu;

2) sezonas laukstrādnieku ienākuma nodokļa maksātāja ziņojumu;

3) Valsts ieņēmumu dienesta prognozētā mēneša neapliekamā minimuma no 1.augusta līdz 31.decembrim aprēķinā izmantojami taksācijas gadā deklarētie taksācijas perioda ienākumi no kapitāla pieauguma (deklarācijas par ienākumu no kapitāla pieauguma);

4) paziņojumu par fiziskajai personai izmaksātajām summām, izņemot par ienākumu, kurš jau ir ietverts darba devēja ziņojumā, pensijas ienākumu un neapliekamajiem ienākumiem.

1. Valsts ieņēmumu dienests, piemērojot šo noteikumu 9.punkta 4.apakšpunktu, paziņojumā par fiziskajai personai izmaksātajām summām norādīto ienākumu, ja tas nav ietverts darba devēja ziņojumā, attiecina uz ienākuma gūšanas periodu. Ja paziņojuma par fiziskajai personai izmaksātajām summām taksācijas periods ir gads, no attiecīgā paziņojumā par fiziskajai personai izmaksātajām summām norādītā ienākuma aprēķina vienu ceturto daļu (aprēķinā AI periodam no 1.janvāra līdz 31.jūlijam) vai vienu divpadsmito daļu (aprēķinā AI periodam no 1.augusta līdz 31.decembrim).
2. Valsts ieņēmumu dienesta prognozētā mēneša neapliekamā minimuma aprēķinā tiek ņemta vērā informācija par tiem periodiem, kuros fiziskā persona ir bijusi nodarbināta mikrouzņēmumā, bijusi citas personas apgādībā vai fiziskai personai piešķirta pensija. Informācija par ienākumiem pirms rezidenta statusa iegūšanas netiek izmantota.
   * + 1. 11. Valsts ieņēmumu dienesta prognozēto mēneša neapliekamo minimumu periodam no 1.janvāra līdz 31.jūlijam aprēķina, izmantojot šādu formulu:

PMNM = (GNMmax – K x (AImvid x 12 – AImin) ) /12, kur

PMNM – Valsts ieņēmumu dienesta prognozētais mēneša neapliekamais minimums;

GNMmax – maksimālais gada neapliekamais minimums gadam, kuram tiek veikts PMNM aprēķins;

K – koeficients, kuru aprēķina, izmantojot formulu: K = GNMmax/ (AImax – AImin) gadam, kuram tiek veikts PMNM aprēķins, kur:

AImax – gada, kuram tiek veikts PMNM aprēķins, apliekamā ienākuma apmērs, virs kura nepiemēro gada diferencēto neapliekamo minimumu;

AImin – gada, kuram tiek veikts PMNM aprēķins, apliekamā ienākuma apmērs, līdz kuram piemēro maksimālo gada neapliekamo minimumu;

AImvid – nodokļa maksātāja periodā IP(t) gūto apliekamo ienākumu vidējā mēneša ienākumu summa;

IP(t) – periods, kurā tiek uzskaitīti nodokļa maksātāja ienākumi PMNM aprēķinam (nosakot no 1. janvāra līdz 31. jūlijam piemērojamo PMNM, tas ir periods no pirms pirmstaksācijas gada 1. oktobra līdz pirmstaksācijas gada 30. septembrim, bet nosakot no 1. augusta līdz 31. decembrim piemērojamo PMNM, tas ir periods no pirmstaksācijas gada 1. decembra līdz taksācijas gada 31. maijam).

AImvid aprēķina, izmantojot formulu:

AImvid= AI / IP(m), kur

AI – nodokļa maksātāja periodā IP(m) gūto apliekamo ienākumu kopējais apmērs;

IP(m) – periods (mēnešu skaits) periodā IP(t), kuros ir gūts ienākums.

12. Nosakot Valsts ieņēmumu dienesta prognozēto mēneša neapliekamo minimumu periodam no 1.augusta līdz 31.decembrim:

12.1. aprēķina Valsts ieņēmumu dienesta prognozētā mēneša neapliekamā minimuma kopējo gada apmēru no nodokļa maksātāja ienākumiem no pirmstaksācijas gada 1. decembra līdz taksācijas gada 31. maijam, aprēķinam izmantojot šo noteikumu 11.punktā minēto formulu un formulas aprēķina rezultātā iegūto rezultātu reizina ar 12;

12.2. aprēķina Valsts ieņēmumu dienesta prognozētā mēneša neapliekamā minimuma periodā no 1.janvāra līdz 31.jūlijam kopējo apmēru;

12.3. salīdzina 12.1. apakšpunktā un 12.2.apakšpunktā iegūtos rādītājus, un veic 13.punktā noteikto korekciju.

13. Korekcija periodam no 1.augusta līdz 31.decembim tiek veikta šādi:

13.1. ja šo noteikumu 12.2.apakšpunktā aprēķinātais lielums ir lielāks par šo noteikumu 12.1.apakšpunktā aprēķināto lielumu vai vienāds ar to, Valsts ieņēmumu dienesta prognozētais mēneša neapliekamais minimums periodam no 1.augusta līdz 31.decembrim ir “0” (1.piemērs šo noteikumu pielikumā);

13.2. ja šo noteikumu 12.2.apakšpunktā aprēķinātais lielums ir mazāks par šo noteikumu 12.1.apakšpunktā aprēķināto lielumu, šo lielumu starpība tiek sadalīta izmantošanai periodam no 1.augusta līdz 31.decembrim (2. un 3. piemērs šo noteikumu pielikumā).

14. Ja nodokļa maksātājam neapliekamais minimums ir piemērojams par nepilnu gadu, diferencēto neapliekamo minimumu piemēro proporcionāli laikposmam, par kuru saskaņā ar likumu neapliekamais minimums ir piemērojams (4. piemērs šo noteikumu pielikumā). Diferencēto neapliekamo minimumu par nepilnu gadu aprēķina, izmantojot šādu formulu:

DNM = GNMmax / 12 x n - K x (AI - AImin / 12 x n), kur

DNM - diferencētais neapliekamais minimums nepilnam taksācijas gadam;

n - mēnešu skaits, par kuru piemēro diferencēto neapliekamo minimumu.

1. Ja šo noteikumu 14. punktā minētais diferencētā neapliekamā minimuma piemērošanas periods ietver nepilnu mēnesi, tad diferencēto neapliekamo minimumu piemēro proporcionāli laikposmam, kas izteikts gan pilnos mēnešos, gan dienās (5. piemērs šo noteikumu pielikumā).
2. Aprēķinot šo noteikumu 14. un 15. punktā minēto diferencēto neapliekamo minimumu par nepilnu gadu, nodokļa maksātāja kopējos ienākumus nosaka šādi:
   1. ienākumus, par kuriem maksā algas nodokli, ņem vērā par to taksācijas gada periodu, par kuru aprēķina diferencēto neapliekamo minimumu;
   2. pensiju, kurai tiek piemērots likuma 12. panta piektajā daļā

noteiktais neapliekamais minimums, neņem vērā;

* 1. pārējos šo noteikumu 4. punktā minētos taksācijas gada laikā gūtos ienākumus ņem vērā proporcionāli laikposmam, par kuru aprēķina diferencēto neapliekamo minimumu (6. piemērs šo noteikumu pielikumā).

1. Likuma 13. panta pirmās daļas 1. punktā minētais iedzīvotāju ienākuma nodokļa atvieglojums par apgādībā esošu personu ir:
   1. 2018.gadā – 200 euro mēnesī;
   2. 2019.gadā – 230 euro mēnesī;
   3. 2020.gadā – 250 euro mēnesī.
2. Atzīt par spēku zaudējušiem Ministru kabineta 2016. gada 5. janvāra noteikumus Nr. 1 “Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai” [(Latvijas Vēstnesis, 2016, 3. nr.).](file:///\\fs\ta\id\261552-noteikumi-par-menesa-neapliekama-minimuma-un-nodokla-atvieglojuma-apmeru-iedzivotaju-ienakuma-nodokla-aprekinasanai)
3. Noteikumi piemērojami ar 2018. gada 1. janvāri.

Ministru prezidents Māris Kučinskis

Finanšu ministre D.Reizniece-Ozola